

Številka: 410-0008/2025

Datum: 25. 3. 2025

RAZPISNA DOKUMENTACIJA

**JAVNI POZIV ZA DODELITEV PRORAČUNSKIH SREDSTEV ZA NAMEN POKROVITELJSTVA**

**V OBČINI DOBREPOLJE ZA LETO 2025**

|  |
| --- |
| NAVODILO ZA IZDELAVO VLOGE |

Javni poziv za dodelitev proračunskih sredstev za namen pokroviteljstva v Občini Dobrepolje za leto 2025 se izvaja v skladu z določili Pravilnika o dodelitvi proračunskih sredstev za namen pokroviteljstva v Občini Dobrepolje (Uradni list RS, št. 50/19) in Odloka o proračunu Občine Dobrepolje za leto 2025 (Uradni list RS, št. 111/24).

Prijavitelj mora vlogo izdelati v slovenskem jeziku. Cene in finančni načrt v vlogi morajo biti v celoti prikazane v evrih (EUR).

Vloge morajo biti podane na ustreznih prijavnih obrazcih iz razpisne dokumentacije. Kjer prijavitelj prilaga prilogo, mora biti ta jasno označena, za kakšen namen se prilaga. Prijavni obrazci morajo biti s strani prijavitelja podpisani in žigosani, kjer je to označeno (v koliko se uporablja v poslovanju).

Seznam elementov, ki jih mora predložiti prijavitelj, da bo vloga veljavna:

*Obrazec 1 -* PODATKI O PRIJAVITELJU

Zahtevane podatke izpolnijo vsi prijavitelji, ki kandidirajo na razpis.

*Obrazec 2 -* IZJAVA PRIJAVITELJA ZA DOKAZOVANJE IZPOLNJEVANJA POGOJEV

Ustrezno izjavo obkrožijo vsi prijavitelji, ki kandidirajo na razpis.

*Obrazec* 3 *-* OVREDNOTENJE PROJEKTA PRIJAVITELJA

Zahtevane podatke izpolnijo vsi prijavitelji, ki kandidirajo na razpis.

*Obrazec 4 -* VZOREC POGODBE O DODELITVI PRORAČUNSKIH SREDSTEV ZA NAMEN POKROVITELJSTVA V OBČINI DOBREPOLJE ZA LETO 2025

Dopolnijo in podpišejo vsi prijavitelji.

Razpisno dokumentacijo lahko prijavitelji dobijo na spletni strani občine: <https://www.dobrepolje.si/Razpisi>. Dodatne informacije v zvezi z javnim pozivom lahko dobite na e-naslovu: [obcina@dobrepolje.si](mailto:obcina@dobrepolje.si).

Prijavitelji lahko dobijo dodatna pojasnila v zvezi z javnim pozivom oz. razpisno dokumentacijo vse do zaključka roka za prijavo.

Upoštevane bodo vse pisne vloge na originalnih obrazcih, ki bodo prispele na sedež Občine Dobrepolje. Vloge morajo biti oddane v zaprtih ovojnicah, v zgornjem levem kotu mora biti napisan naslov prijavitelja, v spodnjem desnem kotu pa naslov: OBČINA DOBREPOLJE, VIDEM 35, 1312 VIDEM DOBREPOLJE in pripis 'NE ODPIRAJ! - POKROVITELJSTVO 2025'.

Primer pravilno izpolnjene ovojnice je prikazan na spodnji sliki.

Polni naslov prijavitelja:

……………………..

……………………..

……………………..

**OBČINA DOBREPOLJE**

Videm 35

1312 Videm Dobrepolje

**1310 RIBNICA**

NE ODPIRAJ – POKROVITELJSTVO 2025

**Rok za oddajo vlog z zahtevano dokumentacijo je 15. 5. 2025 do 24.00 ure.**

Veljavne bodo le tiste vloge, ki bodo sestavljene v skladu s pogoji iz tega javnega poziva. Nepopolne vloge bo možno dopolniti v roku 8 dni po prejemu obvestila komisije, v kolikor vloga ne bo dopolnjena, bo izločena iz nadaljnje obravnave.

Po pregledu vlog na podlagi pogojev in kriterijev iz tega poziva, bo komisija v skladu z merili za vrednotenje vlog pripravila predlog izbora projektov in predlog delitve razpoložljivih sredstev po posameznih projektih, ki se sofinancirajo iz proračuna Občine Dobrepolje za namen pokroviteljstva po tem pozivu.

Na podlagi predloga razpisne komisije pooblaščena uradna oseba v roku 60 dni od prejema popolnih vlog izda sklep o višini odobrenih sredstev. V sklepu bo opredeljena višina dodeljenih sredstev, namen in upravičeni stroški, za katere so sredstva namenjena.

Zoper sklep ima upravičenec možnost vložiti pritožbo v roku 15 dni od dneva vročitve sklepa. Upravičenec mora natančno opredeliti razloge zaradi katerih je pritožba vložena. Predmet pritožbe ne morejo biti postavljena merila za ocenjevanje vlog. Prepozno vložene pritožbe se zavržejo. Pritožba se vloži pisno ali ustno na zapisnik na Občino Dobrepolje. Vložena pritožba ne zadrži podpisa pogodb z ostalimi vlagatelji. V roku 60 dni od prejema popolne pritožbe o njej odloča župan, njegova odločitev je dokončna.

Vloge bodo vrednotene na podlagi pravilnika.

S podpisom pogodbe se upravičenec zavezuje, da bo o izvedbi sofinanciranih projektov v pogodbenem roku občinski upravi predložil:

– poročilo o izvedbi in o ustreznem obveščanju javnosti o pokroviteljstvu (poročilu morajo biti priložene tudi kopije/fotografije/izvodi javnih objav v sredstvih javnega obveščanja ter izvodi ali fotografije promocijskega materiala),

– dokazila o namenski porabi sredstev pridobljenih na podlagi javnega poziva.

|  |
| --- |
| PODATKI O PRIJAVITELJU |



NAZIV oz. IME PRIJAVITELJA:

NASLOV (SEDEŽ):

DAVČNA ŠT.: ZAVEZANEC ZA DDV: DA NE

MATIČNA ŠT.:

ŠT. TRANSAKCIJSKEGA RAČUNA:

KONTAKTNA OSEBA: TEL.:

E-NASLOV: SPLETNA STRAN:

ORGANIZACIJSKA OBLIKA:

(DRUŠTVO, KLUB, NEPROFITNA ORG. …)

DATUM: ŽIG IN PODPIS:



**IZJAVA PRIJAVITELJA ZA DOKAZOVANJE IZPOLNJEVANJA POGOJEV**

Izjavljamo, da kot prijavitelj izpolnjujem/-o pogoje za upravičenca v skladu z določbami Pravilnika o dodelitvi proračunskih sredstev za namen pokroviteljstva v Občini Dobrepolje (Uradni list RS, št. 50/19) s tem da:

*(Ustrezno obkroži:)*

1. sem fizična oz. pravna oseba s stalnim prebivališčem oz. sedežem v Občini Dobrepolje, kjer se izvaja projekt;
2. sem fizična oz. pravna oseba s stalnim prebivališčem oz. sedežem v drugi občini, projekt pa se organizira na območju Občine Dobrepolje;
3. sem fizična oz. pravna oseba s stalnim prebivališčem oz. sedežem v Občini Dobrepolje, projekt pa se organizira izven Občine Dobrepolje, vendar je pomemben za Občino Dobrepolje ali za širšo skupnost.

DATUM: ŽIG IN PODPIS:



IZJAVA PRIJAVITELJA ZA DOKAZOVANJE NAMENSKE PORABE SREDSTEV

V skladu z določbami Pravilnika o dodelitvi proračunskih sredstev za namen pokroviteljstva v Občini Dobrepolje (Uradni list RS, št. 50/19) izjavljamo, da kot prijavitelj:

1. za isti namen nismo/ne bomo prejeli javnih sredstev.
2. sredstva prejeta na podlagi tega javnega poziva niso namenjena aktivnostim političnih strank ter komercialnim in profitnim programom in dogodkom.

DATUM: ŽIG IN PODPIS:



**OVREDNOTENJE PROJEKTA PRIJAVITELJA**

Naslov projekta:

Ime osebe, odgovorne za izvedbo projekta:

* 1. **Kraj izvedbe projekta:**
  2. **Opis vsebine in program projekta:**
  3. **Projekt je namenjen** *(ustrezno obkroži)*:

1. izključno članom prijavitelja (v kolikor je prijavitelj pravna oseba),
2. projekt je zaprtega tipa (udeleženci bodo predvsem osebno vabljeni posamezniki),
3. projekt je odprtega tipa in se ga lahko udeleži vsa zainteresirana javnost
   1. **Predvideno število udeležencev:**
   2. **Časovno opredelite trajanje projekta**
   3. **Tradicionalnost projekta** – projekt je bil izveden vsaj v treh zaporednih letih(ustrezno obkroži)
4. da (navedite letnice treh zaporednih izvedb projekta)
5. ne
   1. **Finančna konstrukcija projekta**

Ocenjena skupna vrednost projekta znaša: EUR

Viri financiranja projekta

|  |  |
| --- | --- |
| Sredstva prijavitelja | EUR |
| Donacije fizičnih oz. pravnih oseb | EUR |
| Prispevki uporabnikov | EUR |
| Pričakovana sredstva tega razpisa | EUR |
| Skupaj | EUR |

Struktura stroškov projekta

|  |  |
| --- | --- |
| Administrativni stroški  (avtorske pogodbe, stroški telefona, poštnih storitev, pisarniškega materiala, stroški prevoza…) | EUR |
| Stroški izvajalcev  (lektoriranje, povezovanje programa, stroški prevoza, stroški hrane…) | EUR |
| Stroški najema prostora  (najem prostora, najem tehničnih sredstev…) | EUR |
| Stroški oglaševanja  (plakati, jumbo plakati, radijski oglasi, TV oglasi, oglasi v tiskanih medijih, oglasi na spletu, promocijski material…) | EUR |
| Drugi stroški:  -  -  -  -  -  - | EUR  EUR  EUR  EUR  EUR  EUR |
| Skupaj | EUR |

*VZOREC POGODBE O DODELITVI PRORAČUNSKIH SREDSTEV ZA NAMEN POKROVITELJSTVA V OBČINI DOBREPOLJE ZA LETO 2025*

Občina Dobrepolje, Videm 35, 1312 Videm Dobrepolje, davčna številka: 57506369, ki jo zastopa župan Janez Pavlin (v nadaljevanju: pokrovitelj)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ davčna številka:\_\_\_\_\_\_\_\_\_\_\_\_\_\_\_\_\_, ki ga/jo zastopa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: izvajalec)

skleneta naslednjo

P O G O D B O

O DODELITVI PRORAČUNSKIH SREDSTEV ZA NAMEN POKROVITELJSTVA V OBČINI DOBREPOLJE ZA LETO 2025

1. člen

Pogodbeni stranki ugotavljata, da:

- je pokrovitelj dne \_\_\_\_\_\_\_\_\_ na spletni strani Občine Dobrepolje objavil javni poziv za dodelitev proračunskih sredstev za namen pokroviteljstva v Občini Dobrepolje za leto 2023,

- se program sofinancira v skladu s Pravilnikom o dodelitvi proračunskih sredstev za namen pokroviteljstva v Občini Dobrepolje (Uradni list RS, št. 50/19),

- pokrovitelj zagotavlja finančna sredstva za namen pokroviteljstva z Odlokom o proračunu Občine Dobrepolje za leto 2025 (Uradni list RS, št. 111/24), v okviru proračunske postavke št. 0304002 – Stroški za pokroviteljstvo po odločitvi župana,

- da je izvajalec dne podal vlogo na javni poziv, v kateri je vsebinsko opredelil projekt in prikazal predvideno finančno konstrukcijo projekta,

- da so bila izvajalcu s sklepom, št. z dne, odobrena sredstva iz proračuna Občine Dobrepolje za namene izvedbe prijavljenega projekta/programa,

- izvajalcu bodo na osnovi odobrenih sredstev nakazana sredstva le do višine dokazane namenske porabe.

2. člen

S to pogodbo se pokrovitelj zavezuje k sofinanciranju, izvajalec pa k izvedbi naslednjega programa/projekta:

3. člen

Pokrovitelj se zavezuje izvajalcu zagotoviti sredstva iz proračuna Občine Dobrepolje za izvedbo projekta, opredeljenega v 2. členu te pogodbe, v skupni višini \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_EUR v bruto znesku.

Odobrena sredstva se upravičencem nakažejo v 30-ih dneh po prejemu poročila o realizaciji in ustreznem obveščanju javnosti ter dokazila o namenski porabi sredstev s priloženimi fotokopijami računov.

Pokrovitelj bo finančna sredstva izvajalcu nakazal v enkratnem znesku, na transakcijski račun izvajalca, št. TRR:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri banki\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4. člen

Izvajalec se zavezuje, da bo projekt, naveden v 2. členu te pogodbe v celoti izvedel najkasneje do 31. 12. 2025, in da bo dokazila iz 3. člena te pogodbe dostavil Občini najkasneje do 28. 11. 2025. Za dogodke, ki se bodo zgodili v mesecu decembru tekočega leta bo izvajalec do 22. 12. 2025 dostavil Občini predračun. Račun in morebitna druga dokazila o izvedbi programa/projekta pa najpozneje dva dni po dogodku, vendar ne pozneje kot 29. 12. 2025.

5. člen

Izvajalec je dolžan pri vseh javnih naznanilih v zvezi z aktivnostjo na vidnem mestu označiti, da izvedbo programa/projekta sofinancira Občina Dobrepolje.

6. člen

Izvajalec je dolžan v svojih promocijskih gradivih na primeren način predstavljati Občino Dobrepolje in na pobudo pokrovitelja brezplačno sodelovati na občinskih prireditvah.

7. člen

Izvajalec je dolžan v času veljavnosti te pogodbe takoj pisno obvestiti pokrovitelja, če nastopijo okoliščine, ki utegnejo vplivati na vsebinsko ali časovno izvedbo aktivnosti ter predlagati ustrezno spremembo oz. dopolnitev pogodbe.

8. člen

Za izvedbo pogodbe je s strani pokrovitelja zadolžena Živa Gregorič, s strani izvajalca pa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

9. člen

Vsako spremembo, ki lahko vpliva na izvrševanje te pogodbe, sta stranki dolžni pisno sporočiti v osmih dneh od njenega nastanka. Vse spremembe in dopolnitve te pogodbe se stranki dogovorita z aneksom.

10. člen

V primeru, da se ugotovi, da je pri izvajanju te pogodbe kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročil škodo ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, ja ta pogodba nična.

11. člen

Pogodbeni stranki sta soglasni, da bosta morebitne spore reševali sporazumno, v nasprotnem primeru bo spore reševalo stvarno in krajevno pristojno sodišče.

12. člen

Pogodba je sklenjena, ko jo podpišeta obe pogodbeni stranki in velja od datuma podpisa pogodbe obeh pogodbenih strank.

13. člen

Ta pogodba je sestavljena v treh enakih izvodih, od katerih prejme sofinancer dva izvoda, izvajalec pa enega.

Datum:

Številka: 410-0008/2025

Izvajalec: Pokrovitelj:

Občina Dobrepolje

Janez Pavlin

župan